Izvor: Shutterstcok

Karatisti sa Kosova na Svetskom prvenstvu u karateu, koje se ove godine održava u Madridu od 5. do 11 novembra, učestvuju bez državnih obeležja, javljaju prištinski mediji.

Odlukom španske vlade, takođe, zabranjeno je da se u u hali gde se održava glavni događaj postavi zastava Kosova, javlja Kossev prenoseći Koha Ditore.

Iako su ostali učesnici tog takmičenja na poleđini kimona imali obeležja svojih država, karatistima sa Kosova natpis KOS nije bio dozvoljen, već je na tom mestu pisalo WFK – Svetska karate federacija.

Međutim, Koha navodi da reakcije sa Kosova povodom te odluke španske vlada još nije bilo.

Olimpijski komitet Kosova (OKK) se takođe nije oglašavao.

Kako Koha saznaje, u Madridu je postojala komunikacija izmedku OKK i Međunarodnog olimpijskog komiteta povodom ovog pitanja.

Takođe, i Karate federacija Kosova izabrala je da ne kaže ništa povodom ove oduke, dok je informaciju o tome da kosovska reprezentacija ima "nejednak tretman" potvrdila tek nakon zahteva koji joj je Koha Ditore uputila.

Španija se snažno protivi nezavisnosti Kosova.